మాలిబు హిందూ దేవాలయం

మాలిబు హిందూ దేవాలయం, కాలిఫోర్నియాలోని ఒక దేవాలయం. వెంకటేశ్వరస్వామి కొలువైవున్న ఈ దేవాలయం 1981లో నిర్మించబడింది. శాంటా మోనికా పర్వతాలులోని మాలిబు సమీపంలోని కలబాసస్ ప్రాంతంలో ఉన్న ఈ దేవాలయం, సదరన్ కాలిఫోర్నియాలోని హిందూ టెంపుల్ సొసైటీ యాజమాన్యంలో నిర్వహించబడుతోంది. సాంప్రదాయ దక్షిణ భారత శైలిలో నిర్మించబడిన ఈ దేవాలయానికి హిందువులు తరచుగా వస్తుంటారు. పశ్చిమ అర్ధగోళంలోవున్న అతిపెద్ద హిందూ దేవాలయాలలో ఇదీ ఒకటి. దేవాలయ ఆవరణలో పూజారులు నివాసం ఉంటారు. ఈ దేవాలయంలో ఉత్సవాలకోసం, సాంస్కృతిక, హిందూ కార్యక్రమాలోసం ప్రత్యేక వేదిక ఉంది. నిర్వహణ లాస్ ఏంజిల్స్ ప్రాంతంలో నివసిస్తున్న సివిల్ ఇంజనీరైన వాసన్ శ్రీనివాసన్ ఈ దేవాలయానికి వ్యవస్థాపక అధ్యక్షుడిగా ఉన్నాడు. అక్కడి స్థానిక కుటుంబాల నుండి నిధులు సేకరించడం, నిర్మాణ పర్యవేక్షణ, భారతదేశం నుండి పూజారులను తీసుకురావడంలో శ్రీనివాసన్ కీలకపాత్ర పోషించాడు. 2017 జూలైలో శ్రీనివాసన్ మరణించే వరకు, భారతీయ అమెరికన్ పన్ను సలహాదారు నడదుర్ వర్ధన్ దేవాలయ అధ్యక్షుడిగా పనిచేశాడు. దక్షిణ కాలిఫోర్నియాలోని హిందూ దేవాలయాల సంఘం ఈ దేవాలయాన్ని నిర్వహిస్తోంది. దేవాలయ సముదాయం ఈ దేవాలయంలోవున్న రెండు సముదాయాలలో ఎగువ కాంప్లెక్స్‌లో వేంకటేశ్వరస్వామి, దిగువ కాంప్లెక్స్ లో శివుడు ప్రధాన దేవతలుగా ఉన్నారు. అంతేకాకుండా ఈ ప్రాగణంలో ఇతర దేవతలకు మందిరాలు కూడా ఉన్నాయి. ఇతర వివరాలు 1997లో, క్రిస్ ఫర్లీ నటించిన బెవర్లీ హిల్స్ నింజా సినిమాలో ఒక చిన్న సన్నివేశం, 1998లో జీన్స్‌ సినిమా ఒక పాటను ఈ దేవాలయంలోనే చిత్రీకరించారు. 2006 జనవరిలో, పాప్-స్టార్ గాయని బ్రిట్నీ స్పియర్స్ 4-నెలల కొడుకును ఈ దేవాలయంలోని హిందూ పూజారులు ఆశీర్వదించారు. ఈ సంఘటన ప్రపంచవ్యాప్తంగా మీడియాలో ప్రసారమైంది. మూలాలు బయటి లింకులు అధికారిక వెబ్‌సైట్ వేబ్యాక్ మెషిన్లో అధికారిక వెబ్సైటు ఆర్కైవ్ చేయబడింది మాలిబు ఆలయ చిత్రాలు Archived 2021-06-16 at the Wayback Machine స్వదేశం & విదేశాలు – సందర్శకుల సమాచారం, సమీక్ష